## Obvezatne upute broj OVM I - redoslijed izbornih radnji i tijek rokova

### NN 4/2004 (14.1.2004.), Obvezatne upute broj OVM I - redoslijed izbornih radnji i tijek rokova

# Državno izborno povjerenstvo

144

Na
temelju članka 26. stavka 1. i 59.c Zakona o izboru člano­va predstavničkih
tijela jedinica lokalne i područne (regionalne) samouprave (»Narodne novine«, br.
33/01, 10/02, 155/02 i 45/03 – dalje: Zakon), Državno izborno povjerenstvo
Republike Hrvatske propisuje za izbore određene za dan 15. veljače 2004.

## OBVEZATNE UPUTE BROJ OVM I

### REDOSLIJED IZBORNIH RADNJI I TIJEK ROKOVA

1.
Odluka Vlade Republike Hrvatske o raspisivanju dopunskih, odnosno ponovljenih
izbora za članove vijeća nacionalnih manjina u jedinicama lokalne i područne
(regionalne) samouprave i Odluka Vlade Republike Hrvatske o raspisivanju
ponovljenih izbora za predstavnika nacionalne manjine u jedinici lokalne i
područne (regionalne) samouprave, objavljene su 14. siječnja 2004. (»Narodne
novine«, broj 4/04 od 14. siječnja 2004.)

***Izbori
će se održati u nedjelju 15. veljače 2004.***

2.
Rokovi teku od

***15.
siječnja  2004****. **u 00:00 sati***

3.
Prijedlozi kandidata za članove vijeća i predstavnike nacionalnih manjina
moraju prispjeti nadležnom izbornom povjerenstvu u roku 12 dana od dana
raspisivanja izbora, dakle do

***26. siječnja 2004. do 24:00
sata***

(članak 14. stavak 1. Zakona).

4. Nadležno izborno povjerenstvo sastavit će i u
javnim glasilima objaviti liste s imenima pravovaljano predloženih kandidata za
članove vijeća i predstavnike nacionalnih manjina u roku 48 sati od isteka roka
propisanog za postupak kandidiranja, dakle do

***28. siječnja 2004. do 24:00
sata***

(članak 16. Zakona).

5. Izborna promidžba počinje od dana objave liste s
imenima kandidata za vijeća i predstavnike nacionalnih manjina i traje za­ključno
do 24 sata prije održavanja izbora, dakle do

***29. siječnja 2004. od 00:00
sati do***

***13. veljače 2004. do 24:00
sata***

(članak 18. stavak 2. Zakona).

6. Zabrana izborne promidžbe (izborna šutnja), kao i
objavljivanja prethodnih rezultata ili procjene rezultata izbora traje u tijeku
cijelog dana koji prethodi danu održavanju izbora, kao i na dan održavanja
izbora do zaključno 21,00 sat, dakle od

***14. veljače 2004. u 00:00
sati do***

***15. veljače 2004. u 21:00 sat***

(članak 20. Zakona).

7. Nadležno izborno povjerenstvo objavit će koja su
biračka mjesta određena, s naznakom koji birači imaju pravo glasovati na
pojedinim mjestima, najkasnije osam dana prije dana održavanja izbora, dakle
do:

***6. veljače 2004. u 24:00 sata***

(članak 33. stavak 2. Zakona).

8. Nadležno izborno povjerenstvo mora imenovati
članove i zamjenike članova biračkih odbora najkasnije pet dana prije dana
održavanja izbora za članove vijeća i predstavnike nacionalnih manjina, dakle
do:

***9. veljače 2004. do 24:00
sata***

(članak 32. stavak 3. Zakona).

9. Glasovanje traje neprekidno

***15. veljače 2004. od 7:00 do
19:00 sati***

Biračko mjesto se zatvara u 19:00 sati. Biračima koji
su se zatekli na biračkom mjestu omogućit će se glasovanje i nakon 19 sati.

(članak 39. stavak 1. Zakona).

10. Birački odbor mora dostaviti zapisnik o svom radu
s ostalim izbornim materijalom nadležnom izbornom povjerenstvu najkasnije u
roku 12 sati od zatvaranja birališta, dakle do

***16. veljače 2004. do 7:00
sati***

(članak 45. Zakona).

11. Nadležno izborno povjerenstvo utvrdit će
rezultate glasovanja na biračkim mjestima na svom području najkasnije u roku 24
sata od zatvaranja birališta, dakle do

***16. veljače 2004. do 19:00
sati***

(članak 46. stavak 1. Zakona).

12. Kad nadležno izborno povjerenstvo utvrdi
rezultate glasovanja odmah će objaviti rezultate izbora sukladno zapisniku o
radu izbornog povjerenstva.

(članak 49. Zakona).

13.
Zaštita izbornog prava ostvaruje se u skladu s odredbama članka 51. do članka
59. Zakona.

Klasa: 013-03/04-01/02
Urbroj: 599-04-1
Zagreb, 14. siječnja 2004.

Predsjednik
**Ivica** **Crni****ć, dipl****. iur**., v. r.

Uputa, NN 4/2004-144